אכזבה באתלטיקה הישראלית. נבחרת ישראל ירדה הערב (ראשון) לדרג ג’ בתום אליפות אירופה לאומות דרג ב’, בתום דרמה גדולה שנערכה בתחרות. הנבחרת הישראלית זכתה רק ב-272.5 נקודות שלא הספיקו לה כדי לשרוד בדרג הזה.
לאחר 38 מקצועות הנבחרת הישראלית עוד דורגה במקום השביעי שהוביל לכך שהיא תשרוד שוב בדרג ב’, אך במקצוע האחרון התבצע מהפך לאחר שישראל ירדה למקום השמיני והאוסטרים עלו לשביעי על חשבונה.
הנבחרת האוסטרית זכתה ב-275 נקודות לאחר שבמקצוע האחרון, בריצת השליחים של 4X400 מטר, האוסטרים סיימו את הריצה במקום הראשון ופסלו, מה שגרם לכך שנבחרת ישראל עשתה יותר נקודות מאשר האוסטרית, אלא שברגע האחרון השופטים החליטו לפסול גם את הנבחרת בכחול-לבן משום שהמקל נפל במהלך אחת מההחלפות של הרצים, מקרה שהכריע את ההחלטה.